| **Fitzroya cupressoides** |
| --- |
| Kiparisinė ficrojaKiparisinė ficroja (*Fitzroya cupressoides*) |
| Gresia labai didelė rizika išnykti natūralioje gamtoje |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Kiparisiniai  *( Cupressaceae)* |
| Gentis: | Ficroja  *( Fitzroya)* |
| Rūšis: | Kiparisinė ficroja  *( Fitzroya cupressoides)* |

 |
| Mokslinis pavadinimas |
| ***Fitzroya cupressoides***(Molina) I.M.Johnst. 1924 |
| Kiparisinės ficrojos savaiminio paplitimo arealasPietų Amerikos žemyno pietvakariuose |
| Kiparisinės ficrojos paplitimasČilės centro pietuose (raudona spalva) |

**Kiparisinė ficroja** (*Fitzroya cupressoides*) – pušūnų (*Pinophyta*) skyriaus, kiparisinių (*Cupressaceae*) šeimos ir vienintelė išlikusi ficrojų gentyje rūšis. Tai vienanamis medis, kurio atskiri vyriški ir moteriški žiedai sukrauti ant to paties vieno medžio, rečiau pasitaiko ir dvinamių, kurių moteriški ir vyriški žiedai sukrauti skirtinguose medžiuose.

Kiparisinės ficrojos lapeliai ir kankorėžėliai
Kiparisinės ficrojos šakelė, lapeliai iš Los Alersės nacionalinio parko
Senos kiparisinės ficrojos kamienas
Ficrojų miškas Čilės Alerkės Kostero nacionaliniame parke (*Monumento natural Alerce Costero*)

Paplitimas
----------

Auga į pietus nuo Valdivijos miesto, maždaug tarp 39° ir 43° pietų platumoje Čilojės saloje ir Patagonijos Anduose (Čilės Los Lagoso regione ir Argentinos Čiubuto, Neukeno, Rio Negro provincijose), viena pagrindinių Valdivijos drėgniųjų miškų medžių rūšių. Kaip dekoratyvinis medis introdukuota ir kitose pasaulio vietose, tarp jų JK, kurioje klimatinės sąlygos augimui pakankamai tinkamos ir aukščiausia Kiparisinė ficroja yra 20 metrų aukščio.

Augavietės
----------

Auga netoli Didžiojo vandenyno pakrančių (pakrančių kalnai, kalnų slėniai) 500–2000 m aukščio Andų kalnų altitudėse, kur drėgnas klimatas ir praktiškai kasdieną lietingas oras. Čia sausi orai pasitaiko ne ilgiau kaip vienas mėnuo per metus. Argentinoje auga kalnų šlaituose ir ežerų pakrantėse maždaug 300–900 m aukščio altitudėse. Čia vasaros vid. temperatūra +13 °C +16 °C šilumos, žiemos vid. temperatūra +2 °C +4 °C šilumos. Šiose Argentinos vietovėse iškrenta per metus apie 2000-4000 mm kritulų. Augančių Čilės teritorijoje temperatūra gali kiek skirtis, būti kiek aukštesnė ar žemesnė priklausomai nuo vietovės Andų kalnuose aukščio ir čia iškrenta apie 6000 mm metinio kritulių kiekio.

Ištvermė oro temperatūrai ir kitiems veiksniams
-----------------------------------------------

Priskiriama aštuntai (**8**) augalijos atšiaurumo zonai, kur temperatūros limitas iki -12,1 °C -6,7 °C šalčio (pagal *Bannister ir Neuner* 2001 m.). Kiti šaltiniai teigia kad ištveria nuo -15° C iki -20° C šaltį.

Kipraisinės ficrojos matmenys ir istorija
-----------------------------------------

Kiparisinė ficroja – aukščiausias, storiausiu kamienu, masyviausias ir ilgaamžiškiausias Pietų Amerikos medis. Dėl sunkiai įžengiamų tame regione miškingų ir kalnuotų vietovių, pavieniai aukšti medžiai mažai žinomi. Per pastaruoju metu ten vykstančias ekpedicijas ar pavienių entuziastų tyrinėjimus, tikimasi surasti ir išmatuoti kur kas nei dabar žinomi, aukštesnius ir masyvesnius šios rūšies individus.

Kiparisinės ficrojos auga ypatingai labai lėtai, tik 1 milimetrą į metus. Paprastai jos užauga iki 40-60 m aukščio, kartais iki **70 m**. Kiparisinių ficrojų kamienas iki 3-5 m skersmens. Kartais pasigirsta su nepatvirtintais šaltiniais teiginių, kad praeityje pasitaikydavo 80 metrų aukščio ficrojų su daugiau kaip 5 metrų skermens kamienais. Aukščiausia šiuo metu ficroja yra Argentinoje (Los Alerseso nacionaliniame parke Menendeso ežero šiaurinėje pusėje) - **57 m** aukščio ir 2,2 m skersmens. Ji apie 2600 metų amžiaus. Pasak parko prižiurėtojų, dar aukštesnės ficrojos auga Menendeso ežero pietinėje dalyje. Yra žinomas 426 cm skersmens Kiparisinės ficrojos išlikęs egzempliorius iš *Monumento De Los Alerzales* miškų draustinio esančio Čilėje.

Pasak Čarlzo Darvino užrašų, jis Čilėje yra matęs 40 m kamieno apimties ficrojas. Taip pat pasak *Robert Fitz-Roy* buvusio 1839 m. Čilėje, jis matė nuo **9** iki **12,2 m** skersmens ficrojas (tai būtų masyviausias žinomas pasaulio medis). Palyginimui šiuo metu mamutmedis (masyviausi planetos medžiai) su storiausiu kamienu žinomas kaip „*General Grant*" medis yra 8,8 m kamieno skersmens. Tačiau kolonijinėje Čilėje ficrojų kirtimai prasidėjo 1599 m. o XIX a.–XX a. ficrojų miškai buvo intensyviai kertami. Tik 1976 m. jos kirtimai buvo uždrausti įstatymu, nors ir dabar retkarčiais pasitaiko nelegalūs jų kirtimai. Tad per keletą šimtmečių patys aukščiausi, masyviausi medžiai buvo iškirsti. Pasak specialistų, dabar išlikę tik 15 proc. šių medžių ankstesnės populiacijos. Šių medžių masyvai dabar išlikę ir daugiausiai auga izoliuotose, sunkiai pasiekiamose Andų kalnų vietovėse esančiose iki 700 metrų aukščio. Žinant kad tai labai lėtai augantys medžiai, užaugti joms iki buvusių būdingų matmenų kaip praeityje, prireiks ne vieno šimtmečio.

Morfologija
-----------

Medis visžalis. Kiparisinės ficrojos laja siaura, kūgio formos. Jų kamienas tiesus, žievė rausva ir lupasi vertikaliomis juostelėmis. Lapeliai smulkūs 3–6 mm ilgio ir 2 mm pločio. Sėjinukų lapeliai ilgesni – 8 mm ilgio. Ficrojų Kankorėžiai rutuliški, 6-8 mm skersmens. Sėklos 2-3 mm ilgio, plokščios su sparneliais kiekvienoje pusėje, subręsta per 6-8 mėnesius po apdulkinimo.

Amžius
------

Ficroja – itin ilgaamžis medis. Čilėje auga senesni nei 3600 amžiaus individai. 1993 m. Čilėje buvo tiksliai apskaičiuotas vienos augančios ficrojos amžius, ir pasak šaltinių jai yra **3622 metai**. Pagal tiksliai paskaičiuotą amžių, ji pretenduoja į antrą seniausią planetos medį po gajosios pušies.

Fosilijos
---------

Tyrinėtojai iš Tasmanijos universiteto prie Lea upės šiaurės vakarų Tasmanijoje rado ficrojos lapijos 35 milijonų metų fosilijas, kurioms suteikė Fitzroya tasmanensis pavadinimą. Šis ficrojos fosilijos atradimas Tasmanijoje parodo senovės augalijos bendrumą egzistavusį tarp Australazijos ir Pietų Amerikos žemyno pietinės dalies, ką botanikai dėl bendrų bruožų vadina Antarkties floros regionu.

Panaudojimas
------------

Mediena rausvai ruda, lengva ir patvari. Iki uždraudžiant įstatymu ficrojų kirtimus, kolonijos laikų ir vėlesniais laikais Čilėje ficrojų mediena buvo labai vertinama ir plačiai naudojama. Iš jos buvo gaminami baldai, naudojamos atramoms ir kitoms reikmėms. Dabar auginama kaip dekoratyvinis medis soduose ir parkuose.

Pavadinimas ir sinonimai
------------------------

Pirmasis jas aprašė Čilėje gyvenęs italų kilmės kunigas ir mokslininkas Juan Ignacio Molina 1782 m. kaip *Pinus cupressoides*.
Dabartinis Kiparisinės ficrojos pilnas lotyniškas mokslinis pavadinimas (*Fitzroya cupressoides* I.M.Johnst.), o pavadinimo autorius *Ivan Murray Johnston* gyvenęs 1898–1960 metais. Šių medžių genties pavadinimas (*Ficroja*) suteiktas pagerbiant *HMS Beagle* kapitoną Robert Fitz Roy, dalyvavusiu ekspedicijoje kartu su tuo metu dar jaunu anglų gamtininku ir keliautoju Čarlzu Darvinu.

Indėnų genties mapučių vadinama *lahuan, lawen, lawan, lawal*, Čilėje ir Argentinoje ispanakalbių vadinama *alerce*. 

Kiti kiparisinės ficrojos sinonimai:

* *Cupresstellata patagonica* (Hook.f. ex Lindl.) J. Nelson
* *Fitzroya patagonica* Hook.f. ex Lindl.
* *Libocedrus cupressoides* (Molina) Kuntze
* *Pinus cupressoides* Molina

Taip pat skaityti
-----------------

* Pasaulio išskirtiniai medžiai

Šaltiniai
---------

1. ↑  ents-bbs.org / Chile Trip Part 3: Parque Nacional Alerce Andino

Nuorodos
--------

|  |  |
| --- | --- |
|  | **Vikiteka: Kiparisinė ficroja** – vaizdinė ir garsinė medžiaga  |

* Mokslinis lotynų kalba pavadinimas ir sinonimai per theplantlist.org / *Fitzroya cupressoides* (Molina) I.M.Johnst. Archyvuota kopija 2019-07-21 iš Wayback Machine projekto. ipni.org, tropicos.org, kew.org *anglų k.*
* iucnredlist.org / Fitzroya cupressoides Archyvuota kopija 2012-01-16 iš Wayback Machine projekto. *anglų k.*
* chileflora.com / Fitzroya cupressoides, *anglų k.*
* chilebosque.cl / Fitzroya cupressoides Archyvuota kopija 2016-07-26 iš Wayback Machine projekto. *ispanų k.*
* florachilena.cl / Wnciclopedia de la Flora Chilena (Fitzroya cupressoides), *ispanų k.*
* conifers.org / Fitzroya cupressoides, *anglų k.*
* conifersaroundtheworld.com / FITZROYA CUPRESSOIDES, ALERCE Archyvuota kopija 2013-09-06 iš Wayback Machine projekto. *anglų k.*
* g-eos.org / The Explorers Club (Ekspedicija dienoraštis: aukščiausių ir masyviausių ficrojų paieška) Archyvuota kopija 2012-05-30 iš Wayback Machine projekto. *anglų k.*
* ents-bbs.org / Tall trees in Chile and Argentina?, *anglų k.*
* ents-bbs.org / Chile Trip Part 3: Parque Nacional Alerce Andino, *anglų k.*
* wondermondo.com / Alerce Costero, *anglų k.*
* google.co.uk / Alerce
* google.co.uk / Kiparisinių ficrojų savaiminio paplitimo arealas

Galerija
--------

* Kiparisinės ficrojos šakelė iš Los Alersės nacionalinio parkoKiparisinės ficrojos šakelė iš Los Alersės nacionalinio parko
* Kiparisinė ficroja Ljankihuės provincijoje (Čilė)Kiparisinė ficroja Ljankihuės provincijoje (Čilė)
* Kiparisinės ficrojos kamienasKiparisinės ficrojos kamienas

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |